paragraph_text: Rođena je pod imenom María Coronel y de Arana u pobožnoj obitelji. Njeni roditelji imali su jedanaestero djece, od kojih je samo četvero preživjelo djetinjstvo. Njen životopisac i suvremenik, biskup José Jiménez y Samaniego napisao je, da je zarana bila jako pobožna i imala ekstaze i vizije.<ref>Jiménez Samaniego, José. Life of Venerable Sister, Mary of Jesús—D. Ágreda: Poor Clare Nun, Translated by Ubaldus da Rieti (Keller-Crescent Printing and Engraving, 1910) S dvanaest godina odlučila je postati redovnica. Međutim, prije no što su je roditelji ispratili u samostan sa šesnaest godina, dogodilo se nešto neuobičajeno: njezina pobožna majka imala je viziju u kojoj je vidjela njihovu obiteljsku kuću u Agredi pretvorenu u samostan. Nakon tri godine – ne bez otpora i osude mnogih – cijela obitelj odlučila se na redovnički život. Majka i dvije kćerke (jedna od njih bila je Marija) u obiteljskoj su kući osnovale samostan bosonogih franjevki Bezgrešnoga začeća, Marijin otac postao je časni brat franjevac, a dvojica braće su također u franjevačkom odijelu krenuli prema svećeništvu.<ref>https://www.svjetlorijeci.ba/novosti/slu%C5%BEbenica-bo%C5%BEja-marija-agredska-1602-%E2%80%93-1665 Preuzeto 14. ožujka 2021. Ona je uzela redovničko ime Marija od Isusa Agredska (španj. María de Jesús de Ágreda). S nepunih dvadeset i pet godina imenovana je poglavaricom samostana i to je ostala do smrti, osim tri godine pauze.<ref> Fedewa, Marilyn H. (2009). Maria of Agreda: Mystical Lady in Blue. University of New Mexico Press.